Reidar T. Larsen

Reidar Toralf Larsen (født 8. oktober 1923 i Lillehammer, død 16. februar 2012 i Lillehammer) var en norsk politiker (SV/NKP). Han var formann i NKP i perioden 1965–1975 og stortingsrepresentant for Hedmark 1973–1977.

 Liv og virke 

Reidar T. Larsen var sønn av Georg Toralf Larsen og Nora Larsen.Torp, Olaf Chr (1974): Stortinget høsten 1973 - våren 1977. Universitetsforlaget.

Av utdannelse hadde han handelsskole fra 1943, Sørmarka folkehøgskole fra 1946 og diverse kurs. Han virket som fabrikkarbeider i Lillehammer 1941–1945, medlem av Lillehammer bystyre 1945–1947 og journalist i Dagningen 1945–1946, før han gikk inn i politikken på heltid. 

 Politisk arbeid 

Larsen var redaktør for Norges Kommunistiske Ungdomsforbunds blad Unge Viljer i årene 1946-1947, senere NKU-avisen Avant-Garden i 1948 og i årene 1951-1953. Han ble valgt til formann i NKU etter oppgjøret med Peder Furubotn og hans fløy i 1949. 

I 1953 ga han seg som formann i NKU og ble redaksjonssekretær i NKPs avis, Friheten, hvor han var redaktør 1959–1965.

Han var formann i NKP i perioden 1965–1975, men gikk inn i den brede alliansen Sosialistisk Valgforbund foran Stortingsvalget 1973 etter seieren i EF-avstemningen i 1972. Larsen ble innvalgt på Stortinget fra Hedmark 1973–1977 for Sosialistisk Valgforbund og er det siste NKP-medlemmet som har vært stortingsrepresentant. Han var parlamentarisk leder for Sosialistisk Valgforbund 1976–1977.

Da NKP nektet å sluttføre den samlingsprosessen som skulle omgjøre Sosialistisk Valgforbund til Sosialistisk Venstreparti, brøt han med kommunistpartiet og ble med videre i Sosialistisk Venstreparti, hvor han var medlem av hovedstyret 1975–1982. 

Han var medlem av Lillehammer bystyre 1945-1947 og av Valgordningskommisjonen 1968-1973.Torp, Olaf Chr (1974): Stortinget høsten 1973 - våren 1977. Universitetsforlaget

 Senere virke 

Etter tiden på Stortinget var han informasjonsleder hos Forbrukerombudet 1978–1987, leder av Forbrukerkontoret i Østfold 1987–1991, styremedlem i Østfold Naturvern 1989–1991 og nestleder i Østfold Nei til EU 1990–1994. Han meldte seg ut av Sosialistisk Venstreparti i 1999 i protest mot at SV støttet NATOs militære engasjement i Jugoslavia og bombingen av Serbia.Reidar T. Larsen er død    - ABC Nyheter 18. februar 2012.

 Stortingskomiteer 
 1973–1977 medlem i Industrikomiteen
 1973–1977 varamedlem i Den utvidede utenriks- og konstitusjonskomiteen
 1973–1977 medlem i Valgkomiteen

 Bibliografi 
  – Død over de tyske okkupanter. De norske kommunistenes motstandskamp 1940–1945, med Birger Bakken, Åge Fjeld og Arne Jørgensen. ISBN 82-994859-0-8.
  – I gode og onde dager. Erindringer 1923–1960. ISBN 82-02-09209-4.
  – Styrt fra Moskva? Erindringer 1960–1980. ISBN 82-02-04745-5.

 Referanser 

 Eksterne lenker 



Kategori:NKPs ledere
Kategori:NKUs ledelse
Kategori:Stortingsrepresentanter fra SV
Kategori:Stortingsrepresentanter fra NKP
Kategori:Stortingsrepresentanter for Hedmark
Kategori:Stortingsrepresentanter 1973–1977
Kategori:Lokalpolitikere i Lillehammer
Kategori:NKP-politikere i Oppland
Kategori:Norske redaktører
Kategori:Norske embets- og tjenestemenn
Kategori:Norske forfattere av erindringsbøker
Kategori:Personer fra Lillehammer kommune